钦定古今图书集成/明伦汇编/氏族典/第102卷 > 《廖用贤尚友录》 > 倪神保
## 钦定古今图书集成/明伦汇编/氏族典/第102卷 > 《廖用贤尚友录》 > 倪神保

按《万姓统谱》：神保，连江人。幼失父母，常念罔极之恩
莫报，与妻林氏共祷于天，欲得一木两枝，刻一亲像
奉祀。遂入石屏山求之，果见二木相对，乃拜祝曰：“此
木果可刻，吾父母当自动者三。”祝毕，其木果三动，即
取以归，佣工取直，募匠刻之。既成，夫妇奉祀维谨。凡
冬温夏凊，出告反面，一如事生之仪，几三十年不少
替。里人嘉其孝诚，为有司乞旌之。